**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**A hosszú háború**

**1).** Szigetvár eleste után negyedszázados béke következett.   
Miután a végvárakban kiújultak a harcok, **1593-ban** a török hadat üzent.   
Ezzel **kitört a hosszú háború, amelyet tizenöt éves háborúként is emlegetnek.**

**2). A török kiűzése érdekében összefogott a Habsburg-udvar, a magyar nemesség és az Erdélyi Fejedelemség.**A pápa és a német fejedelmek is támogatták a törökellenes háborút.

**3). 1596-ban azonban a törökök elfoglalták Egert, és győztek a döntő jelentőségű mezőkeresztesi csatában.**A hosszú háború rengeteg emberéletet, pénzt, hadianyagot emésztett fel.   
Váltakozó szerencsével folytak a harcok, végül **Eger mellett még Kanizsa került török uralom alá.**

**Ellentét az udvar és a magyar rendek között**

**4).** Az elhúzódó háború pusztításai, a zsoldosok visszaélései a Királyi Magyarország számára is problémát jelentettek.   
Fokozta a feszültséget, hogy **a Habsburg-udvar koholt vádak alapján felségsértési pereket indított magyar főurak ellen.**

**5**). Ezek célja a kiürült kincstár feltöltése volt, hiszen a,,bűnösöket'' halálra és vagyonelkobzásra ítélték.   
**Felháborodást váltott ki a rendi kiváltságok sorozatos megsértése is.**Az országnak például évekig nem volt nádora.   
Emellett **vallási ellentét is kialakult a katolikus Habsburgok és a túlnyomórészt protestáns magyar nemesek között.**

**A Bocskai-felkelés**

**6).** **Bocskai István** kelet-magyarországi főúr volt.   
**Felismerte, hogy** az országot az elhúzódó háború miatt a pusztulás fenyegeti, s ezért **a legfontosabb a béke megteremtése.**   
Mivel ezt nem remélhette a Habsburg uralkodótól, **az oszmán udvarral vette fel a kapcsolatot.**

**7). Bocskai** korábban **szolgálatába fogadta a fegyveres hajdúkat.**Így, **amikor a Habsburg-udvar felségsértés vádjával le akarta tartóztatni, szembeszállt a császári csapatokkal.**

**8).** Miután az első ütközetekben Bocskai győzött, csatlakoztak hozzá a felső-magyarországi nemesek és városok is.   
**Kitört a magyar rendek első Habsburg-ellenes fegyveres felkelése.**

**Fogalmak – Évszámok**

**Rudolf - magyar király (1576 – 1608);  
 II. Rudolf néven német-római császár *(1576–1612)* a Habsburg-uralkodóház tagja.**

**1591 – 1606 – Hosszú vagy Tizenötéves háború.**

**Bocskai István - magyar államférfi, Bihar vármegye főispánja;  
 1605 - 1606 Erdély fejedelme;   
 Magyarország egyik jelentős hadvezére.**

**Bocskai-felkelés – habsburg ellenes felkelés 1604-1606 között.**

**hajdúk – fegyveres marhahajcsárok, akik a nyugat-európai piacokra   
 hajtottak Magyarországról állatokat;  
 Bocskai István kb. 10.000 hajdút fogadott szolgálatába a   
 habsburgok elleni háborúban.**